A Leaves' Eyes is fellép a Kamelot Barba Negrás buliján - Fémcsajok
Jó ideje tudni lehet, hogy a Kamelot 2018. október 9-én a Barba Negrában ad koncertet, most pedig újabb információ került napvilágra az eseménnyel kapcsolatban. A hírnek a csajmetál bandák rajongói is örülhetnek, hiszen a formáció vendége a Leaves' Eyes lesz.
A német és finn tagokból álló zenekar első, Elina Siirala énekesnővel rögzített albuma januárban került boltokba Sign Of The Dragonhead címmel. Mint ismeretes, 2016 tavaszán a banda norvég frontasszonya -egyben Alexander Krull gitáros exfelesége- Liv Kristine 2016 tavaszán távozni kényszerült, és az együttes az Angel Nation pacsirtáját kérte fel, hogy vegye át Liv helyét a mikrofon mögött.
https://femcsajok.blog.hu/api/trackback/id/tr2713809906